**Z Á P I S N I C A**

**zo zasadnutia výboru mestskej časti Mliečno pri MsZ**

**v Šamoríne dňa 17.04.2023**

**Prítomní členovia komisie:** Jozef Nagy, Peter Andrássy, Kitti Cédl Zima, Štefan Valocsay, Tímea Sujová, Marián Bölcs

Ostatní prítomní:

Csaba Orosz - primátor mesta

Mária Óvári - zapisovateľka

Predseda komisie po privítaní všetkých prítomných otvoril rokovanie s nasledovným **programom:**

1. **Prerokovanie programu zasadnutia mestského zastupiteľstva**
2. **Žiadosti občanov**
3. **Rôzne**
4. **Záver**

**K bodu 1)**

Predseda Výboru m.č. Mliečno informoval členov o  Správe audítora o overení riadnej účtovnej závierky za rok 2022. Výbor m.č. Mliečno prerokoval výročnú správu, záverečný účet a účtovnú závierku mesta Šamorín a mestom riadených rozpočtových organizácií za rok 2023.

Výbor m.č. Mliečno berie na vedomie a odporúča správu predložiť na schválenie MsZ Šamorín.

Predseda Výboru m.č. Mliečno oboznámil prítomných s programom zasadnutia mestského zastupiteľstva Šamorín.

**Návrh na schválenie VZN č. 4/2023 o ochrane mestského parku Pomlé**

 Mesto v zmysle zákona SRN č. 369/1990 Zb. o obecnom zriadení v znení neskorších predpisov zodpovedá za správu a údržbu verejných priestranstiev a verejnej zelene a zabezpečuje verejnoprospešné služby, udržiavanie čistoty a verejný poriadok na svojom území. Keďže v súčasnosti platná úprava VZN o ochrane mestského parku pochádzalo z roku 2002, bolo ho načase aktualizovať. Súčasná zmena sa týka hlavne potreby zvýšenia ochrany mestského parku Pomlé. Boli upravené povinnosti návštevníkov parku ako aj povinnosti prevádzkovateľa a správcu parku.

Výbor m.č. Mliečno na svojom zasadnutí prerokoval návrh VZN a odporúča schváliť predmetné VZN v predloženom znení.

**Návrh na schválenie VZN č. 6/2023 –** ktorým sa určujú príspevky na čiastočnú úhradu nákladov v školách a školských zariadeniach

Prítomní členovia výboru prerokovali predložený Návrh VZN o podrobnostiach financovania základnej umeleckej školy, materských škôl a školských zariadení v zriaďovateľskej pôsobnosti Mesta Šamorín v roku 2023.

Výbor m.č. Mliečno jednohlasne odporúča prerokovaný Návrh VZN o podrobnostiach financovania základnej umeleckej školy, materských škôl a školských zariadení v zriaďovateľskej pôsobnosti Mesta Šamorín v roku 2023 na schválenie MsZ.

**Návrh na prerozdelenie transferov z rozpočtu mesta na rok 2023**

Prerozdelenie dotácií pre šport a mládež, pre kultúru a cirkev a pre školstvo na rok 2023 je na základe odporúčania odborných komisií MsZ.

Materiál je vypracovaný a predložený na prerokovanie v zmysle zásad nakladania s finančnými prostriedkami mesta a s rozpočtom mesta na rok 2023.

Výbor m.č. Mliečno odporúča návrh predložiť na schválenie MsZ v Šamoríne.

**Návrh na schválenie zámeru na prevod nehnuteľného majetku mesta v k.ú. Mliečno**

 **Karol Dégner**, bytom Bratislavská 82, Šamorín podal žiadosť o možnosť odkúpenia pozemkov v k.ú. Mliečno, vedených na LV č.870, ktoré rodina viac desaťročí užíva a sú situované v oplotenom pozemku ich rodinného domu. Je potrebné upraviť oproti žiadosti predaj a to vyňatím parc.č. 326 v k.ú. Mliečno.

Výbor m.č. Mliečno odporúča po úprave odpredaj  predložiť na schválenie na MsZ Šamorín.

**Návrh na schválenie prenájmu nehnuteľného majetku mesta v k.ú. Bučuháza**

**Jozef Szabados**, bytom Hlavná 2000/66/A, Šamorín požiadal o prenájom časti pozemkov o celkovej výmere 462m2 ako orná pôda a 517m2 ako zastavaná plocha v k.ú.Bučuháza, situovaných v tesnom susedstve jeho rodinného domu. Účelom prenájmu je skutočnosť, že uvedené parcely dlhodobo udržiava.

Výbor m.č. Mliečno po posúdení žiadosti odporúča návrh schváliť.

**Návrh na udelenie súhlasu Mesta Šamorín na zaraďovanie súkromnej MŠ do siete škôl**

Nezisková organizácia Veselá farmička, so sídlom Bučuháza požiadala Mesto Šamorín o udelenie súhlasu k zaradeniu súkromnej materskej školy do siete školských zariadení od 1. septembra 2024.

Výbor m.č. Mliečno odporúča žiadosť predložiť na schválenie MsZ.

**Návrh na udelenie cien mesta Šamorín**

**PRO CULTURA, PRO HUMANA, PRO HONORIS, PRO CIVIS a PRO FUTURA**

Ceny udeľuje mesto jedenkrát ročne na základe návrhov primátora mesta, poslancov, občianskych združení, spolkov, inštitúcií a občanov.

Výbor m.č. Mliečno návrhy berie na vedomie.

**K bodu 2)**

**Dunau Farm** –žiadosť o majetkové vysporiadanie pozemku

Spoločnosť Donau farm požiadala o majetkovoprávne vysporiadanie pozemku, ktorý

Mesto Šamorín dlhodobo využíva pod zberným dvorom v Mliečne.

Výbor m. č. Mliečno po prerokovaní žiada vysporiadať pozemok nakoľko zberný dvor v Mliečne je žiadajúci.

**Dostupné bývanie** - Žiadosť o odovzdanie stavby verejného osvetlenia

Výbor odporučil žiadosti vyhovieť len ak žiadateľ odovzdá do vlastníctva mesta aj pozemky pod komunikáciami a celým systémom verejného osvetlenia.

Výbor m.č. Mliečno žiada MsÚ postupovať v zmysle zásad a doterajších zvyklostí pri preberaní IS.

**Chodník Kaufland -** žiadosť o schválenie umiestnenia plánovaného chodníka

Výbor prerokoval žiadosť a  umiestnenie plánovaného chodníka medzi autobusovou zastávkou v Mliečne a plánovaným obchodným areálom.

Výbor m.č. Mliečno s projektom súhlasí.

**Skala Topinvest** – žiadosť o prevzatie areálového osvetlenia a komunikácii **–** Projekt „Bytové domy–Šámot“

Výbor odporučil žiadosti vyhovieť len ak žiadateľ odovzdá do vlastníctva mesta aj pozemky pod komunikáciami a celým systémom verejného osvetlenia.

Výbor m.č. Mliečno žiada MsÚ postupovať v zmysle zásad a doterajších zvyklostí pri preberaní IS.

**Ján Kolimár** – Žiadosť o vyjadrenie k investičnému zámeru – 4x rodinný dom Bučuháza

Výbor m.č. Mliečno prerokoval uvedenú žiadosť a berie na vedomie.

**MPBH - Erika Armai** – žiadosť o zateplenie bytového azylového domu Šámot

Po prerokovaní žiadosti Výbor neodporúča zateplenie azylového domu v Šámote.

**Dávid Puha –** žiadosť o prenájom alebo odkúpenie pozemku

Žiadateľ žiada o prenájom alebo odkúpenie časti pozemku parcela reg. C č. 580/24 nakoľko má rodinný dom situovaný na hranici pozemku.

Na RD je nutná oprava strechy a majiteľ by rád zaizoloval aj fasádu. Aby vedel uvedené práce vykonať potrebuje od Mesta Šamorín súhlas nakoľko po rekonštrukcii strechy a zaizolovaní fasády bude objekt už na mestskom pozemku.

Výbor m.č. Mliečno po prerokovaní žiadosti odorúča odpredaj časti pozemku.

**K bodu 3)**

Výbor m.č. Mliečno dôrazne žiada Mesto Šamorín aby upozornil majiteľa stavebného pozemku na Prvej ulici v Mliečne (oproti Kaplnky) na oplotenie a pokosenie tohto pozemku.

**K bodu 4)**

Nakoľko neboli predložené ďalšie otázky na prerokovanie, predseda poďakoval prítomným za účasť a rokovanie ukončil.

 Jozef Nagy

Zapísala: Mária Óvári predseda Výboru m.č. Mliečno